డ్రగ్స్ కేసులో సిట్ విచారణ ఎదుర్కొన్న అనంతరం దర్శకుడు పూరీ జగన్నాథ్ తన ఫేస్బుక్, ట్విట్టర్లో ఓ వీడియోను పోస్ట్ చేశాడు. ఆ వీడియోలో పూరీ పలు విషయాలను చెప్పుకొచ్చాడు. సిట్ విచారణకు వెళ్లానని, వారికి పూర్తిగా సహకరించానని పూరీ తెలిపాడు. సమాజంలో తానెంతో బాధ్యత కలిగిన వ్యక్తినని, పోలీసులు, మీడియా అంటే తనకెంతో ఇష్టమని పూరీ వెల్లడించాడు. పోలీసులపై తాను ఎన్నో సినిమాలు తీశానని, జర్నలిస్టుల కోసం ఇజం సినిమా తీశానని చెప్పాడు.అయితే మీడియా తన విషయంలో ప్రవర్తించిన తీరుపై పూరీ తీవ్ర అభ్యంతరం వ్యక్తం చేశాడు. మీడియా రేటింగ్స్ కోసం కట్టు కథలు అల్లి ప్రోగ్రామ్స్ చేసిందని.. వాటి వల్ల తన కుటుంబం బాధతో కుమిలిపోతోందని పూరీ చెప్పాడు. ఈ విషయంలో తాను కూడా ఎంతో బాధపడుతున్నట్లు తెలిపాడు. నిజంగా చెప్పాలంటే మీడియా జీవితాలను నాశనం చేసిందని పూరీ ఆవేదన వ్యక్తం చేశాడు. మీడియా చేసిన పని వల్ల తాను  మాత్రమే కాదని, ఎంతోమంది జీవితాలు నాశనమయ్యాయని పూరీ తెలిపాడు. మీడియా తననెంతో డిస్టర్బ్ చేసిందని పూరీ తన అక్కసు వెళ్లగక్కాడు.
drugs kesulo sit vichaarana edurkonna anantaram darsakudu puri jagannath tana fasebook, twitterlo oo veediyonu post cheshaadu. aa veediyolo puri palu vishayaalanu cheppukochadu. sit vichaaranaku vellaanani, vaariki puurtigaa sahakarinchaanani puri telipaadu. samaajamlo taanentho baadhyata kaligina vyaktinani, poliisulu, media ante tanakentho ishtamani puri velladinchaadu. polisulapai taanu enno cinimaalu teesaanani, jarnalistula kosam ijam sinima teesaanani cheppaadu.ayithe media tana vishayamlo pravartinchina teerupai puri teevra abhyantaram vyaktam cheshaadu. media ratings kosam kattu kathalu alli programs chesindani.. vaati valla tana kutumbam baadhatho kumilipotondani puri cheppaadu. ee vishayamlo taanu kuudaa entho baadhapadutunnatlu telipaadu. nijamgaa cheppalante media jeevitaalanu naasanam chesindani puri aavedana vyaktam cheshaadu. media chesina pani valla taanu  matrame kaadani, entomandi jeevitaalu naasanamayyaayani puri telipaadu. media tananentho disterb chesindani puri tana akkasu vellagakkaadu.